Радрыга Паласіа

Радры́га Себа́сціян Пала́сіа (; нар. 5 лютага 1982, Баія-Бланка, Аргенціна) — былы аргенцінскі футбаліст. Ігрок нацыянальнай зборнай Аргенціны. Паводле амплуа гуляў на пазіцыі нападніка.

 Кар’ера 
 Аргенцінскія выступы 
У раннія гады Рыдрыга займаўся футболам у клубе свайго роднага горада «Уракан», пасля чаго некаторы час правёў у складзе «Банфілда». У 2005 годзе Паласіа быў набыты адным з наймацнейшых клубаў Аргенціны, «Бока Хуніярс», з якім дамогся мноства тытулаў як у нацыянальным чэмпіянаце, гэтак і ў міжнародных спаборніцтвах.

 «Джэноа» 
У ліпені 2009 года Радрыга падпісаў чатырохгадовы кантракт з італьянскім клубам «Джэноа», які заплаціў за яго пераход 5 млн долараўРодриго Паласио перешёл из «Бока Хуниорс» в «Джэноа». sports.ru. 23 жніўня 2009 года нападнік дэбютаваў у Серыі А сезона 2009—2010 гадоў, выйшаўшы на замену ў пачатку другога тайму матчу супраць «Ромы» (3:2)Genoa spettacolo. la Repubblica.

 «Інтэрнацыянале» 
22 мая 2012 года прэзідэнт «Джэноа» Энрыка Прэцыёзі пацвердзіў, што Паласіа стане іграком «Інтэрнацыянале», пачынаючы з сезона 2012—2013 гадоўGenoa president: Palacio will be an Inter player next season. Goal.com.

 Міжнародная кар’ера 
Выступы Паласіа за «Бока Хуніярс» прыцягнулі ўвагу трэнера нацыянальнай зборнай Аргенціны Хасэ Пекермана, які вызваў іграка ў склад каманды. Дэбют Радрыга адбыўся 9 сакавіка 2005 года ў матчы супраць зборнай Мексікі, які скончыўся ўнічыю з лікам 1:1.

 Дасягненні 
«Бока Хуніярс»:
 Чэмпіён Аргенціны: 2005(а), 2006(к), 2008(а)
 Пераможца Рэкопы: 2005, 2006, 2008
 Уладальнік Паўднёваамерыканскага кубка: 2005
 Уладальнік Кубка Лібертадорэс: 2007

Аргенціна:
 Сярэбраны прызёр Кубка Амерыкі: 2007

 Крыніцы 

 Спасылкі 
 Профіль на афіцыйным сайце «Джэноа»
 Статыстыка на сайце FootballDatabase.com
 Статыстыка на сайце ESPN

Катэгорыя:Асобы
Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Банфілд
Катэгорыя:Ігракі ФК Бока Хуніярс
Катэгорыя:Ігракі ФК Джэноа
Катэгорыя:Ігракі ФК Інтэрнацыянале Мілан
Катэгорыя:Ігракі ФК Балоння
Катэгорыя:Ігракі ФК Брэшыя